**PÁLYÁZATI KIÍRÁS**

Mindszentgodisa Község Önkormányzat Képviselő-testülete a lakáscélú támogatásokról szóló 7/2015.(V.12.) sz. önkormányzati rendelete alapján pályázatot ír kiMindszentgodisai állandó lakosú nagykorú egyedülálló magánszemély, illetőleg család településen történő lakáshoz jutásának vissza nem térítendő, természetbeni támogatására.

Támogatást igényelhetnek azok az egyedülállók vagy családok, akik Mindszentgodisán állandó lakcímmel kívánnak letelepedni, és akik a községben első alkalommal vásárolnak vagy építenek lakáscélú ingatlant és tulajdonrésszel nem rendelkezik más lakóingatlanban.

Házastársak, illetve élettársak kizárólag együtt részesíthetők helyi támogatásban, és csak akkor, ha a támogatással érintett ingatlanon mindketten tulajdoni illetőséget szereznek.

 **Nem adható támogatás:**

1. annak, akinek az egy főre jutó havi nettó jövedelme – együttköltözők számát is figyelembe véve – meghaladja a mindenkori minimálbér 350 %-át,
2. lakásvásárlás esetén annak egyedülállónak vagy családnak, akinek az eladó a Ptk. 685. §. b) pontja szerinti közeli hozzátartozója, vagy élettársa,
3. akinek lakásépítés esetén a bekerülési költsége meghaladja a 20 millió forintot, míg lakásvásárlás esetén a 10 millió forintot,
4. ha a képviselőtestület által lakástámogatás céljára biztosított éves keretösszeg elfogyott,
5. ha a kérelmező a kiírt pályázati feltételeknek nem felel meg.

**Támogatás nyújtható:**

1. önálló lakás létrehozása céljából építési anyagok vásárlására, a használatbavételi engedély kiadásáig;
2. lakástulajdon vétellel történő megszerzéséhez érvényes adásvételi szerződés alapján a lakóingatlan felújítási munkálataihoz (belső- külső felújítás, tetőszerkezet felújítása, fürdőszoba kialakítása, kerítés és bejárati híd építése)

**A támogatás összege:** gyermeket, gyermekeket nevelő családok esetében: 80.000,- forint, gyermeket nem nevelő családok esetében: 50.000,- forint.

**Az igényléshez a kérelmezőnek be kell csatolni:**

* a kérelmező, valamint házastársa/élettársa és a velük együtt költöző, illetőleg lakó keresőképes családtagok jövedelmi viszonyaira vonatkozó egy hónapnál nem régebbi keltű igazolást, vagy nyilatkozatot,
* házassági anyakönyvi kivonat másolatát,
* a gyermekek születési anyakönyvi kivonatának másolatát,
* lakásvásárlás esetén adás-vételi szerződést, 30 napnál nem régebbi tulajdoni lapot,
* építés és bővítés esetén jogerős építési engedélyt, 30 napnál nem régebbi tulajdoni lapot,
* lakásfelújítás, korszerűsítés esetén rövid leírás a felújítási munkálatokról, becsült költségvetést, 30 napnál nem régebbi nem hiteles tulajdoni lapot.

**Amennyiben a támogatás kifizetését követő 5 éven belül a támogatásban részesülő elköltözik Mindszentgodisáról, a támogatást egy összegben vissza kell fizetni.**

**A pályázatok beadási határideje: 2015. október 15.**

**A pályázatokat Mindszentgodisa Község Önkormányzat Képviselő-testülete bírálja el. A pályázatok elbírálásánál előnyt jelent, ha a pályázó vállalja, hogy gyermekét a település valamelyik oktatási intézményébe íratja, s legalább 3 tanévet oda is jár.**

Mindszentgodisa, 2015…………………..

 Megyeri Vilmos

 polgármester